
ГЛАВА 1
АГУЛЬНЫЯ ПАЛАЖЭННІ

1. Вучэбная праграма па вучэбным прадмеце «Беларуская мова» (далей – вучэбная праграма) прызначана для I класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з рускай мовай навучання і выхавання. 
На вывучэнне зместу вучэбнага прадмета адведзена 30 гадзін (1 гадзіна на тыдзень па завяршэнні модуля «Уводзіны ў школьнае жыццё»). Настаўнік мае права пераразмяркоўваць колькасць гадзін на вывучэнне асобных раздзелаў праграмы, улічваючы падрыхтаванасць вучняў, выніковасць іх работы.
2. Мэта вывучэння зместу вучэбнага прадмета «Беларуская мова» ў I класе – развіццё асобы вучня, якая авалодвае ўменнямі і навыкамі аўдзіравання і першапачатковага чытання як элементамі маўленчай кампетэнцыі, неабходнымі для асэнсаванага ўспрымання беларускай мовы, фарміраванне асноў чытацкай, інфармацыйнай, мастацка-эстэтычная і сацыякультурнай адукаванасці, уменняў вучэбнай дзейнасці.
3. Задачы вывучэння зместу вучэбнага прадмета «Беларуская мова» ў I класе:
фарміраванне практычных уменняў устанаўліваць падабенства і адрозненне беларускага і рускага маўлення;
фарміраванне ўменняў вызначаць на слых у словах наяўнасць і месца гукаў [ў], [г], [ч], [дз’], [дж], [р], [ц’], [ч], спалучэння [шч];
фарміраванне навыкаў вымаўлення гукаў [ў], [г], [ч], [дз’], [дж], [р], [ц’], [ч], спалучэння [шч] ізалявана, у словах і фразах;
азнаямленне з актуальнай тэматычнай лексікай, яе актывізацыя, фарміраванне першапачатковага слоўнікавага запасу;
узаемазвязанае фарміраванне ўменняў асэнсаванага ўспрымання беларускай мовы на слых і элементарнага гаварэння;
фарміраванне першапачатковага чытання на беларускай мове шляхам пераносу механізму чытання з рускай мовы;
засваенне маўленчага этыкету, правілаў маўленчых паводзін пры слуханні;
развіццё інтэлектуальных і творчых здольнасцей, выхаванне грамадзянскіх пачуццяў;
развіццё пачуццёва-вобразнага ўспрымання беларускай мовы: асэнсванне прыгажосці, мілагучнасці, выразнасці, эстэтычнай вартасці беларускай мовы;
асэнсаванне беларускай мовы як сродку замацавання культурных традыцый беларускага народа, яго маральных каштоўнасцей.
4. Прыярытэтныя віды функцыянальнай адукаванасці, якія фарміруюцца пры вывучэнні зместу вучэбнага прадмета «Беларуская мова».
У працэсе навучання вучэбнаму прадмету «Беларуская мова» прыярытэтнымі відамі функцыянальнай адукаванасці выступаюць: чытацкая, інфармацыйная, мастацка-эстэтычная, сацыякультурная.
Чытацкая адукаванасць – праз фарміраванне ўменняў разумець, выкарыстоўваць, ацэньваць тэксты, разважаць пра іх і займацца чытаннем, каб дасягаць сваіх мэт, пашыраць свае веды і ўдзельнічаць у сацыяльным жыцці.
Інфармацыйная адукаванасць – праз фарміраванне ўменняў здабываць неабходную інфармацыю з розных крыніц, аналізаваць і ацэньваць якасць інфармацыі, прымяняць і ствараць інфармацыю ў адпаведнасці з маральна-этычнымі нормамі для дасягнення асобасных, сацыяльных, прафесійных і адукацыйных мэт.
Мастацка-эстэтычная адукаванасць – праз фарміраванне эстэтычных адносін да мовы і маўлення, якія выражаюца ў багацці сродкаў гучнасці і меладычнасці, экспрэсіўнасці адзінак мовы, дарэчнасці выкарыстання моўных сродкаў.
Сацыякультурная адукаванасць – праз фарміраванне здольнасці і гатоўнасці асобы асвойваць культурна-гістарычную спадчыну, кіравацца агульнапрынятымі каштоўнасцямі, ідэаламі, традыцыямі беларускага грамадства як рэгулятарамі адказных паводзін і камунікацыі ва ўласнай жыццядзейнасці.
5. Універсальныя кампетэнцыі, якія фарміруюцца пры вывучэнні зместу вучэбнага прадмета «Беларуская мова»:
кампетэнцыя грамадзянскасці – праз асэнсаванне сваёй грамадзянскай ідэнтычнасці ў працэсе асваення моўных і культурных норм мовы, праяўленне пачуццяў любові да Радзімы, яе духоўных і матэрыяльных багаццяў, гонару за дасягненні і культуру сваёй краіны, жаданне і імкненне захоўваць яе асаблівасці і разнастайнасць у ходзе асваення моўных і маўленчых сродкаў на аснове тэкстаў розных стыляў, жанраў; паважлівае стаўленне да іншых народаў, іх нацыянальных звычаяў і традыцый у працэсе аналізу твораў замежнай і айчыннай літаратуры;
кампетэнцыя мыслення (лагічнага, сістэмнага, крытычнага, крэатыўнага і іншых) праз авалоданне інтэлектуальнымі прыёмамі і аперацыямі разумовай дзейнасці (вырашэнне супярэчнасцей, вылучэнне гіпотэз і ўстанаўленне сувязей у вывучаемым моўным матэрыяле, перанос ведаў у новую сітуацыю, выяўленне істотнай і неістотнай інфармацыі; выяўленне ўласных памылак, іх прычын і прычын няўдач; асэнсаванае чытанне і работа з інфармацыяй) у працэсе вырашэння камунікатыўных задач, якія патрабуюць прыцягнення моўных норм, маўленчых уменняў і навыкаў;
кампетэнцыя эмацыянальнай рэгуляцыі – праз стварэнне ўмоў, накіраваных на распазнаванне ўласных эмоцый і эмоцый іншых людзей у працэсе вывучэння і абмеркавання твораў; эмпатыўнае, паважлівае і добразычлівае стаўленне да тых, хто акружае; падтрыманне ўстойлівага пазітыўнага настрою на камунікацыю незалежна ад наяўнасці цяжкасцей і супярэчанняў у меркаваннях;
кампетэнцыя камунікацыі – праз адэкватнае выкарыстанне сродкаў вуснага і пісьмовага маўлення для вырашэння разнастайных камунікатыўных задач; канструяванне выказванняў-разважанняў як доказу сваёй пазіцыі; авалоданне вербальнымі і невербальнымі спосабамі камунікацыі; захаванне норм дыялагічных зносін і маўленчага этыкету; 
кампетэнцыя кааперацыі – праз арганізацыю сумеснай канструктыўнай дзейнасці, накіраванай на рашэнне камунікатыўных задач на аснове размеркавання роляў і функцый, абмеркавання і ацэнкі вынікаў сумеснай дзейнасці, выказвання і адстойванне ўласнай пазіцыі ў ходзе дыскусіі і пошуку альтэрнатыўных спосабаў вырашэння канфлікту;
кампетэнцыя ўстойлівага асобаснага развіцця – праз асэнсаванне неабходнасці набыцця новых ведаў, моўных і камунікатыўна-маўленчых уменняў і навыкаў для паспяховай сацыялізацыі ў грамадстве і рашэння жыццёвых задач; развіццё патрэбнасці ў самарэалізацыі, самаразвіцці, самапазнанні і рэфлексіі маўленчай дзейнасці праз выкарыстанне мовы для эфектыўных зносін і спазнання; фарміраванне ўменняў карыстацца разнастайнымі крыніцамі інфармацыі (слоўнікі, даведнікі і іншыя) для асобаснага і пазнавальнага развіцця.
6. Спецыфіка вывучэння вучэбнага прадмета.
Аб’ектам вывучэння вучэбнага прадмета «Беларуская мова» ў I  класе з’яўляецца аўдзіраванне і першапачковае чытанне на беларускай мове.
Спецыфікай зместу вучэбнай праграмы з’яўляецца, тое, што навучанне беларускай мове ў I класе арганізуецца як вусны курс. Вучні ажыццяўляюць дзейнасць па ўспрыманні, асэнсаванні і асобасным разуменні беларускай мовы. Выкананне пісьмовых работ не прадугледжваецца. Асноўнымі зместавымі лініямі навучання з’яўляюцца: фарміраванне вымаўленчых навыкаў; асэнсаванае ўспрыманне і разуменне беларускай мовы на слых і элементарнае гаварэнне па праслуханым; фарміраванне першапачатковага навыку чытання на аснове механізму чытання, сфарміраванага на рускай мове; навучанне правільнасці і асэнсаванасці чытання пры чытанні тэкстаў на зместавай аснове праслуханага твора. Дзейнасны аспект навучання складаюць мэтанакіраванае фарміраванне ўменняў адрозніваць рускае і беларускае маўленне для ажыццяўлення міжмоўнага станоўчага пераносу і прадухілення магчымай інтэрферэнцыі на фанетычным, лексічным і граматычным узроўнях; рэагаваць на пытанне сцверджаннем ці адмаўленнем;  выкарыстоўваць словы пытання для адказу на яго; актыўна ўжываць у маўленні тэматычную лексіку; вучыць асэнсоўваць уласнае разуменне-неразуменне маўлення і звяртацца з пытаннем пра незразумелае; сістэмна ажыццяўляць самакантроль і самаацэнку вучнямі сваёй дзейнасці. У I класе рэалізуецца накіраванасць навучання на ўзаемазвязанае фарміраванне ўменняў аўдзіравання, гаварэння і чытання на беларускай мове як відаў маўленчай дзейнасці для стварэння маўленчай базы – функцыянальнай асновы далейшага вывучэння беларускай мовы і літаратурнага чытання.
Змест навучання беларускай мове ў I класе мае інтэграваны характар, які выяўляецца ў спалучэнні навучання мове і чытанню. Навучанне мове праяўляецца ў назіранні за моўнымі з’явамі на ўсіх узроўнях сістэмы. Навучанне чытанню праходзіць этап станаўлення механізму чытання і першапачатковага фарміравання чытацкіх ўменняў. Назіранне за моўнымі з’явамі, навучанне чытанню адбываюцца на аснове слыхавога ўспрымання твораў беларускай літаратуры, узорных тэкстаў і суправаджаюцца маўленчымі рэакцыямі для фарміравання навыкаў гаварэння на беларускай мове.
У I класе матывацыйна-выхаваўчы аспект навучання беларускай мове мае вызначальнае значэнне для фарміравання станоўчага стаўлення да беларускай мовы як культурнай з’явы, імкнення да яе спасціжэння, пазнавальнай актыўнасці і зацікаўленасці вучняў.
7. Рэкамендаваныя формы і метады навучання і выхавання. Віды вучэбнай дзейнасці вучняў.
Формай арганізацыі адукацыйнага працэсу па вучэбным прадмеце «Беларуская мова» з’яўляецца ўрок.
З мэтай арганізацыі вучэбных заняткаў могуць ажыццяўляцца франтальная, індывідуальная, парная, групавая, калектыўная работа. 
Рэкамендаваныя метады навучання і выхавання: метады, якія спрыяюць фарміраванню функцыянальнай адукаванасці вучняў (праблемны выклад, эўрыстычная гутарка, рашэнне сітуацыйных праблемных задач, іншыя) у спалучэнні з традыцыйнымі (гутарка, практыкаванне, дэманстрацыя, іншыя).
Вядучымі відамі вучэбнай дзейнасці вучняў у працэсе навучання беларускай мове ў I класе выступаюць камунікатыўная, пазнавальная, рэгулятыўная. Камунікатыўная вучэбная дзейнасць з’яўляецца прадметам і сродкам навучання, стымулюе і арганізуе выкананне вучэбных задач, з’яўляецца асновай авалодання маўленчай дзейнасцю ў спецыяльна створаных умовах навучання. Асаблівасцю камунікатыўнай вучэбнай дзейнасці з’яўляецца ўзаемазвязанае і ўзаемаабумоўленае развіццё відаў маўленчай дзейнасці ва ўмовах вырашэння вучэбных задач. У сувязі з недастатковым узроўнем валодання маўленнем на беларускай мове, абмежаванасцю лексічнага запасу вучняў вучэбная камунікацыя на беларускай мове патрабуе дастатковых апор для яе ажыццяўлення.
У працэсе пазнавальнай дзейнасці пад кіраўніцтвам настаўніка вучні асэнсоўваюць і фармулююць вучэбную задачу, аналізуюць умовы і апоры для яе выканання, выбіраюць аптымальны спосаб дзейнасці для яе рашэння. Пазнавальная дзейнасць вучняў ажыццяўляецца ў працэсе асэнсаванага ўспрымання на слых тэкстаў, іх элементарнага аналізу на аснове ілюстрацый, выканання разнастайных маўленчых практыкаванняў. Вучні вучацца арыентавацца ў вучэбным матэрыяле, аналізаваць умовы вучэбнай задачы, адбіраць матэрыял для адказу, аргументаваць уласныя меркаванні. У працэсе пазнавальнай дзейнасці ў вучняў фарміруюцца ўменні карыстацца вучэбнай кнігай: знаходзіць патрэбны вучэбны матэрыял, аналізаваць яго, суадносіць з вучэбнай задачай, вырашаць яе з выкарыстаннем дадзеных апор.
Рэгулятыўная вучэбная дзейнасць звязана з магчымасцю вучняў кіраваць сваімі дзеяннямі ў працэсе выканання вучэбнай задачы: утрымліваць яе змест, умовы выканання, захоўваць вызначаную паслядоўнасць дзеянняў, асэнсоўваць атрыманы вынік. У працэсе ажыццяўлення вучэбнай дзейнасці вучні паслядоўна аналізуюць, кантралююць і ацэньваюць правільнасць выканання вучэбнай задачы па вызначаных настаўнікам крытэрыях, ажыццяўляюць аргументаваную сама- і ўзаемаацэнку вынікаў дзейнасці.
Выбар форм, метадаў навучання і выхавання, асноўных вучэбных дзеянняў вызначаецца настаўнікам самастойна на аснове мэты і задач вывучэння вызначанай тэмы, патрабаванняў да вынікаў вучэбнай дзейнасці вучняў, сфармуляваных у главе 2 дадзенай вучэбнай праграмы, спецыфікі канкрэтнага класа і наяўнасці рэсурсаў.
8. Чаканыя вынікі вывучэння зместу вучэбнага прадмета «Беларуская мова» ў I класе. 
Асобасныя адукацыйныя вынікі:
дэманструе пазнавальную актыўнасць, крэатыўнасць, пазітыўны настрой, добразычлівае і паважлівае стаўленне да суразмоўцаў у камунікацыі пры выкананні заданняў;
праяўляе імкненне да самарэалізацыі ў маўленчай дзейнасці;
выказвае станоўчую матывацыю да вывучэння беларускай мовы;
праяўляе цікавасць да культуры беларускага народа, яго маральных каштоўнасцей, пачуццё любові да Радзімы, гонар за яе дасягненні, паважлівае стаўленне да іншых народаў, іх нацыянальных звычаяў і традыцый.
Метапрадметныя адукацыйныя вынікі:
прымае і ўтрымлівае маўленчую вучэбную задачу, якую паставіў настаўнік, імкнецца да яе вырашэння;
асэнсоўвае неразуменне маўлення і звяртаецца з пытаннем пра незразумелае;
знаходзіць памылкі ва ўласным маўленні і маўленні аднакласнікаў, выпраўляе іх;
дае ацэнку сваёй работы і работы аднакласнікаў па вызначаных настаўнікам крытэрыях;
прымяняе формулы маўленчага этыкету на беларускай мове; 
выконвае нормы маўленчых паводзін пры слуханні.
Прадметныя адукацыйныя вынікі:
распазнае беларускае і рускае маўленне;
вызначае ў словах на слых наяўнасць гукаў [ў], [г], [дз’], [дж], [р], [ц’], [ч], спалучэння [шч];
адэкватна рэагуе на пытанне сцверджаннем ці адмаўленнем;
выкарыстоўвае словы пытання для адказу на яго; 
ужывае ў маўленні знаёмую лексіку;
узнаўляе маналогі і дыялогі па ўзоры, зададзеным настаўнікам;
адэкватна суадносіць змест праслуханага твора з малюнкавым радам;
выяўляе агульнае разуменне праслуханага твора (дзейныя асобы, асноўныя падзеі) праз адказы на пытанні;
прымяняе навык чытання, сфарміраваны на рускай мове, пры чытанні па-беларуску.

ЗМЕСТ ВУЧЭБНАГА ПРАДМЕТА. АСНОЎНЫЯ ВУЧЭБНЫЯ ДЗЕЯННІ.
АСНОЎНЫЯ ПАТРАБАВАННІ ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

	Змест вучэбнага прадмета
	Асноўныя вучэбныя дзеянні
	Асноўныя патрабаванні да вынікаў вучэбнай дзейнасці

	ВУЧЫМСЯ СЛУХАЦЬ І ВЫМАЎЛЯЦЬ (10 гадзін)

	Знаёмства з лексікай па тэмах:
«Наша мова» (1 гадзіна).
«Я і мая школа» (4 гадзіны): «Настаўніца і вучні», «Вучэбныя рэчы», «Вучэбныя заняткі», «Школьныя памяшканні».
«Я і мая сям’я» (5 гадзін): «Мае сваякі», «Мая кватэра», «Рэжым дня», «Асабістая гігіена», «Адзенне і абутак».

Адрозненне беларускага і рускага маўлення на слых.
Фарміраванне навыкаў аўдзіравання праз слыхавое ўспрыманне тэксту з апорай на ілюстрацыі.
Фарміраванне навыкаў ўзаемаацэнкі правільнасці разумення праслуханага.
Фарміраванне першапачатковых навыкаў гаварэння на аснове тэматычнай лексікі і праслуханых твораў.
Фарміраванне навыкаў вымаўлення гукаў [ў], [г], [ч], [дз’], [дж], [р], [ц’], спалучэння [шч].
Фарміраванне навыкаў сама- і ўзаемакантролю правільнасці вымаўлення

	Вучэбныя дзеянні па авалоданні аўдзіраваннем:
верагоднае прагназаванне па малюнках зместу прызначанага для ўспрымання на слых тэксту;
успрыманне на слых тэкстаў па тэме заняткаў з апорай на малюнкі да яго;
суаднясенне тэксту з малюнкамі ў працэсе аўдзіравання;
адказ на пытанні па змесце праслуханага тэксту;
вылучэнне ў праслуханым тэксце незразумелых слоў, запытанне пра іх значэнне;
элементарныя выказванні па малюнках да праслуханага тэксту;
разгляд схем сказаў, складанне па іх выказванняў на аснове зместу праслуханага тэксту;
вылучэнне ў праслуханым тэксце слоў лексічнай тэмы;
вылучэнне ў праслуханым тэксце слоў з гукамі [ў], [г], [ч], [дз’], [дж], [р], [ц’], спалучэннем [шч] (па меры азнаямлення);
азнаямленне з правіламі этычных паводзін у працэсе аўдзіравання;
ажыццяўленне ўзаемаацэнкі правільнасці разумення праслуханага і іншыя.


Вучэбныя дзеянні па авалоданні гаварэннем: 
вызначэнне на слых наяўнасці гукаў [ў], [г], [ч], [дз’], [дж], [р], [ц’], спалучэння гукаў [шч] і іх месца ў слове (у пачатку слова, у сярэдзіне слова, у канцы слова);
практыкаванні ў правільным вымаўленні гукаў [ў], [г], [ч], [дз’], [дж], [р], [ц’], спалучэння [шч] ізалявана, у складзе і слов;
ажыццяўленне сама- і ўзаемакантролю правільнасці вымаўлення гукаў [ў], [г], [ч], [дз’], [дж], [р], [ц’], спалучэння гукаў [шч];
азнаямленне з актуальнай лексікай па тэме заняткаў, ужыванне яе ў маўленні;
ужыванне ў маўленні лексікі пройдзеных тэматычных груп;
вызначэнне ў маўленчай плыні слоў, аднолькавых у рускай і беларускай мовах па форме і значэнні;
назіранне за словамі, аднолькавымі ў рускай і беларускай мовах па значэнні, гучанне якіх адрозніваецца ад рускай мовы (приехал – прыехаў), прагаворванне такіх слоў за настаўнікам;
дыферэнцыяцыя значэнняў слоў, падобных па гучанні ў рускай і беларускай мовах, але розных па значэнні, якія могуць выклікаць няправільнае разуменне (коўдра – рус. одеяло, а не кофта);
азнаямленне са словамі, якія аднолькава гучаць у рускай і беларускай мовах, але абазначаюць розныя паняцці (міжмоўныя амонімы);
азнаямленне з наяўнасцю ў беларускай мове слоў, значэнне якіх падказвае само слова (падручнік, ручнік);
адказ на пытанне з выкарыстаннем слоў пытання; 
практыкаванні ў адэкватным рэагаванні на пытанне сцвярджэннем ці адмаўленнем;
паўтарэнне за настаўнікам чыстагаворак, скорагаворак, пацешак, забаўлянак з захаванннем узорнага вымаўлення;
разыгрыванне дыялогаў з выкарыстаннем этыкетных слоў і выразаў (прывітанне, развітанне, прабачэнне, падзяка), сітуацыйных дыялогаў з выкарыстаннем лексікі тэматычных груп (напрыклад, «У школьнай сталовай», «У школьнай бібліятэцы»);
пераказ невялікага маналагічнага выказвання на зададзеную настаўнікам тэму і маўленчы ўзор з апорай на малюнкі, лексіку тэматычных груп, праслуханага твора (напрыклад, “Я збіраю партфель”, “Мой рэжым дня”) і іншыя
	Вучань:
адрознівае беларускае маўленне ад рускага на слых;
у працэсе аўдзіравання суадносіць паслядоўнасць падзей тэксту з малюнкавым радам;
выяўляе агульнае разуменне праслуханага тэксту пры адказе на пытанні па яго фактычным змесце;












паўтарае за настаўнікам гукі [ў], [г], [ч], [дз’], [дж], [р], [ц’], спалучэнне гукаў [шч], словы з імі;
адэкватна рэагуе на пытанні сцвярджэннем ці адмаўленнем

	ВУЧЫМСЯ СЛУХАЦЬ І АДКАЗВАЦЬ (11 гадзін)

	Знаёмства з лексікай па тэмах:
«Я і мае сябры» (3 гадзіны): «Знаёмімся з сябрамі», «Гуляем разам», «Запрашаем на дзень нараджэння».
«Я і мае справы» (4 гадзіны): «У доме (хаце)», «На вуліцы (у двары)», «У краме», «На пошце».
«Я і навакольны свет» (4 гадзіны): «Надвор’е, з’явы прыроды», «Поры года і занятак людзей», «Я і жывёльны свет», «Я і раслінны свет».

Фарміраванне навыкаў аўдзіравання праз слыхавое ўспрыманне тэкстаў з апорай на ілюстрацыі.
Развіццё навыкаў ўзаемаацэнкі правільнасці разумення праслуханага.






Фарміраванне першапачатковых навыкаў гаварэння на аснове тэматычнай лексікі і праслуханых твораў.
Удасканаленне навыкаў вымаўлення гукаў [ў], [г], [ч], [дз’], [дж], [р], [ц’], спалучэння [шч].
Развіццё навыкаў сама- і ўзаемакантролю правільнасці вымаўлення гукаў [ў], [г], [ч], [дз’], [дж], [р], [ц’], спалучэння гукаў [шч].
Практычнае асваенне спосабаў завучвання на памяць.




















Прапедэўтычнае навучанне чытанню на беларускай мове. Перанос на беларускую мову навыку чытання, набытага на ўроках навучання грамаце, на лексічным матэрыяле, які не мае графічных і фанетычных адрозненняў ад рускай мовы.
Замацаванне спосабу чытання на матэрыяле ўласнабеларускай лексікі, які не ўтрымлівае апостраф, літары і, г, ч, ў, ц, р, спалучэнні літар шч, дз, дж.
Фарміраванне навыкаў сама- і ўзаемакантролю правільнасці і асэнсаванасці чытання

	Вучэбныя дзеянні па авалоданні аўдзіраваннем:
верагоднае прагназаванне зместу прызначанага для ўспрымання на слых тэксту па ілюстрацыях і загалоўку;
успрыманне на слых тэкстаў па тэме заняткаў з апорай на ілюстрацыі да яго;
суаднясенне зместу тэксту з ілюстрацыямі ў працэсе аўдзіравання;
выяўленне несупадзенняў зместу праслуханага тэксту з ілюстрацыямі;
адказ на пытанні па змесце праслуханага тэксту;
вылучэнне незразумелых слоў і выразаў, якія перашкаджаюць разуменню агульнага зместу праслуханага тэксту, спробы іх кантэкстуальнага разумення; 
практыкаванні ва ўстанаўленні значэння незразумелага слова па мінімальным кантэксце;
запамінанне і ўзнаўленне па ілюстрацыях паслядоўнасці развіцця падзей у праслуханым тэксце;
інсцэніраванне дыялогаў дзейных асоб з праслуханага тэксту;
пераказ невялікага фрагмента праслуханага тэксту (у межах адной сэнсавай часткі) па ілюстрацыі пасля папярэдняй падрыхтоўкі пад кіраўніцтвам настаўніка;
вылучэнне ў праслуханым тэксце слоў лексічнай тэмы;
вылучэнне ў праслуханым тэксце слоў з гукамі [ў], [г], [ч], [дз’], [дж], [р], [ц’], спалучэннем [шч], устанаўленне іх месца
ў слове;
выкананне правілаў этычных паводзін у працэсе аўдзіравання;
ажыццяўленне ўзаемаацэнкі правільнасці разумення праслуханага і іншыя.
Вучэбныя дзеянні па авалоданні гаварэннем:
распазнаванне гукаў [г], [ч], [ў], [ц’], [р], [дз’], [дж] і спалучэння гукаў [шч], вылучэнне і вымаўленне слоў з гэтымі гукамі ў маўленчай плыні, устанаўленне месца гукаў [г], [ч], [ў], [ц’], [р], [дз’], [дж] і спалучэння гукаў [шч] у слове (у пачатку слова, у сярэдзіне слова, у канцы слова);
ажыццяўленне сама- і ўзаемакантролю правільнасці вымаўлення гукаў [ў], [г], [ч], [дз’], [дж], [р], [ц’], спалучэння гукаў [шч];
арфаэпічна правільнае вымаўленне ўзорных тэкстаў (невялікіх вершаў, скорагаворак, лічылак і іншых) па тэме заняткаў;
азнаямленне з актуальнай лексікай па тэме заняткаў, ужыванне яе ў маўленні;
ужыванне ў маўленні лексікі пройдзеных тэматычных груп;
дыферэнцыяцыя значэнняў слоў, падобных па гучанні ў рускай і беларускай мовах, якія могуць выклікаць няправільнае разуменне (коўдра – рус. одеяло, а не кофта);
назіранне за словамі, значэнне якіх падказвае само слова (падручнік, ручнік);
назіранне за словамі, якія аднолькава гучаць у рускай і беларускай мовах, але абазначаюць розныя паняцці (міжмоўныя амонімы);
адказ на пытанні з выкарыстаннем слоў пытання;
разыгрыванне дыялогаў з выкарыстаннем этыкетных слоў і выразаў (прабачэнне, знаёмства, запрашэнне, віншаванне), сітуацыйных дыялогаў (напрыклад, «Размова з сябрам па тэлефоне», «У краме» і іншых);
пераказ невялікага маналагічнага выказвання на зададзеную настаўнікам тэму і маўленчы ўзор з апорай на малюнкі, лексіку тэматычных груп, праслуханага твора (напрыклад, «Мая любімая жывёла», «Мая любімая расліна (дрэва, кветка)», «З чым я люблю гуляць», «Нашы гульні ў двары» і іншыя);
завучванне на памяць на вучэбных занятках невялікіх вершаў, скорагаворак, пацешак, забаўлянак рознымі спосабамі пад кіраўніцтвам настаўніка і іншыя. 
Вучэбныя дзеянні па авалоданні чытаннем:
правільнае асэнсаванае чытанне спачатку аднолькавых у рускай і беларускай мове слоў, потым слоў уласнабеларускай лексікі з праслуханага тэксту, якія не ўтрымліваюць апостраф, літары і, г, ч, ў, ц, р, спалучэнні літар шч, дз, дж, устанаўленне значэння прачытаных слоў і сэнсавай сувязі з праслуханым тэкстам;
правільнае асэнсаванае чытанне слоў з пропускам літар з праслуханага тэксту, якія не ўтрымліваюць апостраф, літары і, г, ч, ў, ц, р, спалучэнні літар шч, дз, дж, па здагадцы з апорай на змест праслуханага тэксту;
правільнае асэнсаванае чытанне вучэбнага тэксту (звязанага па змесце з праслуханым тэкстам), які не ўтрымлівае слоў з апострафам, літарамі і, г, ч, ў, ц, р, спалучэннямі літар шч, дз, дж, пасля папярэдняй падрыхтоўкі;
адказ на пытанні па змесце прачытанага вучэбнага тэксту;
выбарачнае чытанне вучэбнага тэксту па заданнях настаўніка;
устанаўленне сэнсавай сувязі прачытанага і праслуханага тэкстаў;
ажыццяўленне сама- і ўзаемакантролю правільнасці і асэнсаванасці чытання і іншыя
	Вучань:
удзельнічае ў калектыўным прагназаванні зместу тэксту па малюнках і загалоўку;
у працэсе аўдзіравання тэксту суадносіць паслядоўнасць падзей з ілюстрацыямі;
выяўляе агульнае разуменне праслуханага тэксту пры адказе на пытанні па яго змесце;
задае пытанні пры неразуменні праслуханага;
у працэсе аўдзіравання вылучае словы і выразы, якія перашкаджаюць разуменню агульнага зместу тэксту;
ажыццяўляе ўзаемаацэнку правільнасці разумення праслуханага;
выконвае правілы этычных паводзін у працэсе аўдзіравання;









вымаўляе гукі [ў], [г], [ч], [дз’], [дж], [р], [ц’], спалучэнне гукаў [шч], словы з імі па ўзоры;
ажыццяўляе сама- і ўзаемакантроль правільнасці вымаўлення гукаў [ў], [г], [ч], [дз’], [дж], [р], [ц’], спалучэння гукаў [шч];
адказвае на пытанні з выкарыстаннем слоў пытання;
удзельнічае ў разыгрыванні дыялогаў;
удзельнічае ў калектыўным пераказе невялікага маналагічнага выказвання па ўзоры, пададзеным настаўнікам, і малюнках; 




















устанаўлівае сэнсавую сувязь прачытаных слоў і вучэбнага тэксту з праслуханым тэкстам;
адказвае на пытанні па змесце прачытанага вучэбнага тэксту;
ажыццяўляе сама- і ўзаемакантроль правільнасці і асэнсаванасці чытання 

	ВУЧЫМСЯ СЛУХАЦЬ, ЧЫТАЦЬ І АДКАЗВАЦЬ (9 гадзін)

	Знаёмства з беларускай лексікай на матэрыяле праслуханых твораў па тэмах:
«Мясціна, дзе я жыву» (5 гадзін): «Мая краіна», «У родным горадзе (вёсцы)», «Наша наваколле», «Славутыя землякі», «Памятныя мясціны».
«Я і мая Радзіма» (3 гадзіны): «Сімвалы Беларусі», «Гонар Беларусі», «Святы ў Беларусі».
«Я і мая мова» (1 гадзіна).

Фарміраванне навыкаў аўдзіравання праз слыхавое ўспрыманне тэкстаў з апорай на ілюстрацыі.
Развіццё навыкаў узаемаацэнкі правільнасці разумення праслуханага.
Фарміраванне першапачатковых навыкаў гаварэння на аснове тэматычнай лексікі і праслуханых твораў.
Удасканаленне правільнага вымаўлення гукаў [ў], [г], [ч],
 [дз’], [дж], [р], [ц’], спалучэння гукаў [шч]. 
Развіццё навыкаў сама- і ўзаемакантролю правільнасці вымаўлення гукаў [ў], [г], [ч], [дз’], [дж], [р], [ц’], спалучэння гукаў [шч].
Практычнае асваенне спосабаў завучвання на памяць.












Фарміраванне першапачатковага навыку чытання па-беларуску.
Знаёмства з друкаванай літарай і, апострафам, чытанне складоў і слоў з імі.
Абазначэнне гукаў [г], [ч] (у тым ліку спалучэння [шч]), [ў], [ц’], [р], [дз’], [дж] друкаванымі літарамі Г, г, Ч, ч, ў, Ц, ц, Р, р, спалучэннямі літар Дз, дз, Дж, дж, чытанне складоў і слоў з імі.
Правільнае, асэнсаванае чытанне вучэбных тэкстаў, тэматычна звязаных з папярэдне ўспрынятымі на слых тэкстамі.
Развіццё навыкаў сама- і ўземакантролю правільнасці і асэнсаванасці чытання
	Вучэбныя дзеянні па авалоданні аўдзіраваннем:
верагоднае прагназаванне зместу прызначанага для ўспрымання на слых тэксту па ілюстрацыях і загалоўку;
успрыманне на слых тэксту па тэме заняткаў з апорай на ілюстрацыі да яго;
суаднясенне зместу тэксту з ілюстрацыямі да яго ў працэсе аўдзіравання;
адказ на пытанні па змесце праслуханага тэксту;
вылучэнне незразумелых слоў і выразаў, якія перашкаджаюць разуменню агульнага зместу праслуханага тэксту, спробы іх кантэкстуальнага разумення;
запамінанне і ўзнаўленне з апорай на ілюстрацыі паслядоўнасці развіцця падзей у праслуханым тэксце;
інсцэніраванне дыялогаў дзейных асоб з праслуханага тэксту;
вызначэнне ў праслуханым тэксце слоў лексічнай тэмы;
вызначэнне ў праслуханым тэксце слоў з гукамі [ў], [г], [ч], [дз’], [дж], [р], [ц’], спалучэннем [шч], устанаўленне іх месца ў слове (у пачатку слова, у сярэдзіне слова, у канцы слова);
ажыццяўленне ўзаемаацэнкі правільнасці разумення праслуханага і іншыя.
Вучэбныя дзеянні па авалоданні гаварэннем:
арфаэпічна правільнае вымаўленне ўзорных тэкстаў (невялікіх вершаў, скорагаворак, лічылак і іншых) па тэме заняткаў;
ажыццяўленне сама- і ўзаемакантролю правільнасці вымаўлення гукаў [ў], [г], [ч], [дз’], [дж], [р], [ц’], спалучэння гукаў [шч];
азнаямленне з тэматычнай лексікай, ужыванне яе ў маўленні;
дыферэнцыяцыя значэнняў слоў, падобных па гучанні ў рускай і беларускай мовах, якія могуць выклікаць няправільнае разуменне (коўдра – рус. одеяло, а не кофта);
назіранне за словамі, значэнне якіх падказвае само слова (падручнік, ручнік);
назіранне за словамі, якія аднолькава гучаць у рускай і беларускай мовах, але абазначаюць розныя паняцці (міжмоўныя амонімы);
разыгрыванне дыялогаў з выкарыстаннем знаёмых этыкетных слоў і выразаў, сітуацыйных дыялогаў (напрыклад, «Размова з сябрам па тэлефоне», «У краме» і іншых);
пераказ невялікага маналагічнага выказвання на зададзеную настаўнікам тэму і маўленчы ўзор з апорай на малюнкі, лексіку тэматычных груп, праслуханага тэксту (напрыклад, «Краіна, у якой я жыву», «Наш герб і сцяг», «Чым мы ганарымся», «Мой родны горад (вёска)», «Нашы землякі», «Помнікі роднага краю» і іншыя);
завучванне на памяць невялікіх вершаў, скорагаворак, пацешак, забаўлянак на вучэбных занятках пад кіраўніцтвам настаўніка і іншыя.
Вучэбныя дзеянні па авалоданні чытаннем:
азнаямленне з друкаванымі літарамі І, і, апострафам, чытанне складоў і слоў з імі (па меры вывучэння);
абазначэнне гукаў [г], [ч], [ў], [ц’], [р], [дз’], [дж] друкаванымі літарамі Г, г, Ч, ч, ў, Ц, ц, Р, р, спалучэннямі літар Дз, дз, Дж, дж, чытанне складоў і слоў з імі (па меры вывучэння);
правільнае асэнсаванае чытанне пасля папярэдняй падрыхтоўкі звязаных па змесце з тэмай заняткаў і праслуханым тэкстам вучэбных тэкстаў, словы якіх утрымліваюць апостраф, літары і, г, ч, ў, ц, р, дз’, дж (па меры вывучэння);
адказ на пытанні па змесце прачытанага вучэбнага тэксту; 
выбарачнае чытанне вучэбнага тэксту па заданнях настаўніка;
устанаўленне сэнсавай сувязі прачытанага і праслуханага тэкстаў;
пераказ прачытанага вучэбнага тэксту пасля папярэдняй падрыхтоўкі пад кіраўніцтвам настаўніка;
ажыццяўленне сама- і ўзаемакантролю правільнасці і асэнсаванасці чытання і іншыя
	Вучань:
выказвае прагнозныя меркаванні адносна зместу тэксту па малюнках і загалоўку;
вызначае ў праслуханым тэксце дзейных асоб, суадносіць дзейную асобу і ўчынак;
адказвае на пытанні па змесце пачутага з выкарыстаннем слоў пытання;











ажыццяўляе сама- і ўзаемакантроль правільнасці вымаўлення гукаў [ў], [г], [ч], [дз’], [дж], [р], [ц’], спалучэння гукаў [шч];
удзельнічае ў разыгрыванні дыялогаў;
удзельнічае ў калектыўным пераказе невялікага маналагічнага выказвання па ўзоры, пададзеным настаўнікам, і малюнках;
ужывае ў адпаведнасці з маўленчай сітуацыяй вядомыя словы і выразы на беларускай мове, у тым ліку этыкетныя;














устанаўлівае сэнсавую сувязь прачытаных слоў, вучэбнага тэксту з праслуханым тэкстам;
адказвае на пытанні па змесце прачытанага вучэбнага тэксту; ажыццяўляе сама- і ўзаемакантроль правільнасці і асэнсаванасці чытання



